Oto Skulme
Oto Skulme, arī Otto Skulme (1889. gada 8. augusts — 1967. gada 22. marts) bija latviešu gleznotājs un grafiķis. Bijis Rīgas mākslinieku grupas biedrs un viens no tās priekšsēdētājiem, Latvijas mākslas akadēmijas mācībspēks un rektors, Triju Zvaigžņu ordeņa kavalieris. Oto Skulme bija viens no Skulmju dzimtas māksliniekiem — gleznotāja Ugas Skulmes brālis, tēlnieces Martas Skulmes vīrs un gleznotājas Džemmas Skulmes tēvs.